en fi en da da en en da da en it et da en de de da da en en da da en it et da en de de da da da da en da da en en da da da da es en en en sv da da da da da en da da en en da da da sv en da en en sv da da da da da en da da en da da da da da da en en sv da en da da da en da da en en da da da da da da en sv da da da sv da en da da en da da da da da da da da da da da en en en en sv da da da da da en el en da da en el en da da en el en da da en en sv da en da da da da en da da en el en da da da da en el en da da da da da en en en sv da en af da da en da da en en da da da da da en da en en sv da en da da da da da da da da da en sv da en da da da da en el en en da da en el en da da da da en el en da en el en da en en en da en en sv da en da da da da en en
Røddings serie 1 beviste lørdag, at en 2-0-føring er farlig.
Gæsterne fra Ribe førte efter de første 20 minutter med 2-0, men hjemmeholdet ville det anderledes.
(tryk på annoncen og se mere)
Efter 29 minutter fik Oskar Tygesen reduceret til 1-2, som var stillingen, holdene gik til pausen med.
16 minutter inde i anden halvleg bragte Hjalte Ørts Johnsen balance i regnskabet ved scoringen til 2-2, der også blev slutresultatet
I den sidste del af kampen var Rødding bedst, men samlet kan holdet glæde sig over målmanden, Christoffer Gejl Mittag, der havde flere gode indgreb og redninger og også blev kåret som dagens spiller hos Røddingholdet.
Med det uafgjorte resultat hentede Rødding IF et uhyre vigtigt point i den meget jævnbyrdige pulje.
Der er lagt op til en gyser på Vejen Stadion næste lørdag eftermiddag.
(tryk på annoncen og se mere)
Både Bramdrupdam GIF og Vejen ligger med 22 point efter ni kampe, og netop de to hold mødes på lørdag i Vejen i en kamp, der kan blive afgørende for, hvem der slutter øverst og rykker direkte op i serie 2.
Det første opgør mellem de to klubber vandt Bramdrupdam, der dermed ligger øverst inden opgøret i Vejen.
Aftenens sejrsmål i Seest blev scoret af Marcus Gabelgaard.
Sådan ser stillingen i serie 3 puljen ifølge DBU Jylland ud netop nu.
Fem kørere på holdet - syv skadede.
Det er facit for Holsted Tigers i den forgangne speedwaysæson.
(tryk på annoncen og se mere)
Alligevel lykkedes det at komme i superfinalen og slutte sæsonen af med bronze.
Nicki Pedersen og Rene Bach har været ude i en stor del af sæsonen, og for Lasse Bjerre sluttede sæsonen med en alvorlig armskade.
Yderligere har der været skader til Michael Palm Toft, Adrian Gała, Thomas Jørgensen og Victor Palovaara, og Lasse Bjerre har også tidligere i sæsonen været ude med en skade.
Holdleder Lars Munkedal har derfor haft masser af arbejde med at stable holdet på benene.
Nu er den danske liga slut for i år og sluttede altså med bronze efter guld i fjor.
Skrevet af Leif Christensen
Publiceret: 22. september 2022
Sønderjylland Elite Speedway blev i aften en suveræn dansk mester i speedway.
Guldet var sikret inden de tre sidste heat, mens der var stor spænding om de næste pladser.
(læs videre under annoncen)
(tryk på annoncen og se mere)
Inden sidste heat var kun guldet placeret. De tre andre hold lå meget tæt med 29 point til Holsted og Esbjerg og med 28 point til Slangerup.
I det sidste heat måtte der omstart til, da en Esbjerg-kører styrtede og blev udelukket.
Holsted var dermed sikker på medaljer, og det var den danske mester, Rasmus Jensen, der skulle køre den direkte match om sølvmedaljerne.
Han endte sidst, så facit blev en tredjeplads og bronze til Holsted Tigers.
Holsteds Lasse Bjerre blev i det tredjesidste heat ramt af styrt og fik hånden alvorligt læderet i hjulet hos en af de andre kørere og blev kørt på sygehuset.
(Foto: Leif Prüsse Lauridsen)
Skrevet af Leif Christensen
Publiceret: 21. september 2022
Henrik Jørgensen gjorde det igen.
Satte konkurrenterne på plads ved DM i skydedisciplinen olympisk trap.
(læs videre under annoncen)
(tryk på annoncen og se mere)
Ved DM, der blev afviklet på hjemmebanen i klubben i Esbjerg, blev den 48-årige Henrik Jørgensen en sikker dansk mester og havde sejren i hus, inden de nåede til de sidste duer.
Det er dog langt fra den første medalje, der er endt hos Vejen-skytten.
- Det er mit DIF-guld nummer ni i individuel og holdskydning, fortæller den nybagte danske mester til migogvejen.
Han påpeger samtidig, at han ikke længere vil kalde sig for eliteskytte, men han kommer stadig jævnligt på skydebanen og har altså træfsikkerheden og måske den koncentration, de unge konkurrenter endnu ikke har bygget op.
Meldingen fra topskytten er også klar:
- Jeg stiller selvfølgelig altid op for at vinde, noterer Henrik Jørgensen, der også har i sinde at stille op i forsøget på at forsvare guldet næste år.
Ud over konkurrencerne her hjemme har han også været aktiv uden for landets grænser i form af deltagelse ved World Cup, EM og VM og var med på landsholdet i 11 år.
På kvindesiden var det klubkammeraten, Laura Kingo Tevely, der skød sig til tops.
Henrik Jørgensen nøjes i øvrigt ikke med at skyde. Han hjælper også andre skytter og jægere i firmaet »Flugtskytten« i Vejen.
»Flugtskytten« er importør af våben og udstyr og har eget værksted med speciale i udmåling/tilpasning af våben og laver skæftearbejde.
Skrevet af Leif Christensen
Publiceret: 20. september 2022
FODBOLD: Glejbjergs serie 4 hold hentede en vigtig sejr i hjemmekampen mod HTS.
Sejren på 4-0 betød, at Glejbjerg SF kom fire point foran netop HTS på tredjesidstepladsen.
FODBOLD: Det blev til et enkelt point til Sdr. Hygum i udekampen mod Bramming B i serie 4.
Opgøret sluttede uafgjort 2-2.
GOLF: Vejen Golfklubs 3 divisionshold vandt kampen om oprykning til 2. division.
Matchen blev spillet i Sønderjyllands golfklub, hvor modstanderen var Kaj Lykke Golfklub. Vejen-sejren lød på 8-4.
GOLF: A-holdet i Vejen Golfklub vandt regionsfinalen i Dejbjerg over Viborg med 8-3 og er dermed klar til landsfinalen i Køge 25. september.
B-holdet måtte til gengæld inkassere et knebent nederlag på 6-5 mod Silkeborg.
Skrevet af Leif Christensen
Publiceret: 18. september 2022
Sejr og to nederlag
FODBOLD: Røddings serie 1 hold kunne have ligget på andenpladsen med en sejr i dagens topopgør i Spangsbjerg, men det lykkedes ikke.
Spangsbjerg IF vandt opgøret med 3-1 efter at have været i front med 3-0, inden Oskar Tygesen reducerede for Rødding IF kort før slutsignalet.
Puljen er så jævnbyrdig, at nederlaget betyder, at Rødding-holdet pludselig må se nedad i kampen for at undgå at komme i nedrykningsfare.
(læs videre under annoncen)
(tryk på annoncen og se mere)
FODBOLD: Efter sejren i Tarp måtte Føvling/Stenderup UIs serie 2 hold i dag for syvende gang i efterårets otte kampe forlade banen som taber.
Eftermiddagens udekamp mod Grindsted GIF blev tabt med 2-3.
Føvling-holdet bragte sig ellers i front med 2-1 i starten af anden halvleg, men i det sidste kvarter scorede Grindsted GIF to gange og sikrede sig sejren.
Nederlaget betydet, at Føvling har det svært under nedrykningsstregen.
FODBOLD: På to mål i kampens sidste 10 minutter lykkedes det for Vejen at hente tre vigtige point i kampen om oprykning til serie 2.
På eget græs vandt Vejen SF med 4-3 over Kolding IF.
Vejen førte 1-0 og ved pausen med 2-1. Gæsterne bragte sig foran med 3-2, men slutfacit blev en hjemmesejr på 4-3.
Dermed kæmper Vejen-holdet videre med Bramdrupdam GIF i kampen om at slutte øverst og dermed rykke direkte op i serie 2.
De to hold mødes i Vejen lørdag 1. oktober.
Skrevet af Leif Christensen
Publiceret: 17. september 2022
Røddings fodboldspillere i serie 1 har før haft det svært på udebane mod Ribe B.
Onsdag aften lykkedes det dog holdet at hente en sejr på 2-1 og dermed tre vigtige point i den meget jævnbyrdige pulje.
(læs videre under annoncen)
(tryk på annoncen og se mere)
Broager UI ser ud til at være stukket af i toppen, mens Midtals IF har det svært i bunden.
De øvrige hold er utroligt jævnbyrdige, så der bliver tæt opløb i anden halvdel af sæsonen - og spændende at se, om der endelig kommer en uafgjort kamp.
I aftenens opgør scorede Ribe først, men Michael Zeberg Sørensen udlignede kort efter.
En halv snes minutter før slutfløjtet afgjorde Lasse Tygesen så kampen til Røddings fordel.
Jævnbyrdigheden i puljen er stor. Kun i top og bund har hold skilt sig ud.
Skrevet af Leif Christensen
Publiceret: 14. september 2022
Der er her i efteråret flere, der spiller fodbold i de regionale fodboldturneringer.
DBU Jylland Region 4 har til efterårsturneringen fået yderligere 105 hold i forhold til efteråret 2021.
Det er især i børn- og ungeturneringerne, den store fremgang er sket, og som kommer fra flere klubber i regionen.
Gesten IF er en af de klubber, der har en stor fremgang af hold til regionens turneringen med fem tilmeldte hold.
DBU Jylland Region 4 håndterer 8-, 7-, 5-, og 3-mands fodbolden, der hovedsagelig er turneringer for børn og unge.
Herudover hører oldboys, indefodbold og futsal under regionen.
(tryk på annoncen og se mere)
Skrevet af Leif Christensen
Publiceret: 12. september 2022
FODBOLD: Efter seks nederlag på stribe lykkedes det endelig for Føvlings nyoprykkede serie 2 hold at hente point.
Det blev til en sikker sejr på 4-1 i udekampen mod bundholdet Tarp VNI, der stadig er uden point.
Føvling/Stenderup UI ligger dog fortsat på en nedrykningsplads med fire point op til Hjerting IF,
FODBOLD: Vejen SF hentede sin femte sejr i syv kampe, da serie 3 holdet var på besøg hos bundholdet Hellevad/Agerskov.
Sejren lød på 4-3, efter Vejen var foran med hele 4-0 og 4-1 ved pausen, men i anden halvleg tog værterne over og nettede to gange.
FODBOLD: Efter sejre i sæsonens første seks kampe led Brørups serie 4 hold i eftermiddag det første nederlag efter oprykningen.
Topopgøret på eget græs mod Vamdrup IF blev tabt med 2-3, men Brørup GF ligger fortsat alene på førstepladsen med et forspring på et point.
I samme pulje vandt Skodborg IF med 3-0 over Kolding IF, mens Bække hjemme besejrede Kolding B med 2-0.
Rødding IF tabte 3-5 i Vorbasse og er stadig uden sejr på sidstepladsen.
FODBOLD: Glejbjerg SF vandt en sikker sejr på 7-2 i hjemmekampen mod Alslev SK og ligger dermed solidt i midten af serie 4-puljen.
FODBOLD: Sdr. Hygum B led et knebent nederlag på 0-1 i udekampen mod rækkens ubesejrede tophold, Jernved IF, i serie 4.
(tryk på annoncen og se mere)
Skrevet af Leif Christensen
Publiceret: 11. september 2022
Side 1 ud af 148
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing